DIAZINON 60%
Insectoacaricid  concentrat emulsionabil 
UZ VETERINAR
COMPOZIŢIA: 100 ml conţine: Diazinon ………….………60g
                                                       Excipient până la………... .100 ml
DESCRIERE: Produsul prezintă o soluţie transparentă de culoare galben până la galben- maroniu.
PROPRIETĂȚI   FARMACOLOGICE:
Substanţa activă, diazinonul, este un insecticid, compus organofosforic de sinteză, ce acţionează prin contact şi ingestie asupra paraziţiilor externi prin blocarea acetilcolinesterazei. Diazinonul se leagă stabil de enzimă producând blocarea ireversibilă a acesteia iar mediatorul chimic acetilcolina rămânând nehidrolizată se acumulează şi produce paralizia sistemului neuromuscular al parazitului.
Datorită solubilităţii sale, Diazinonul se absoarbe bine prin piele şi se metabolizează rapid eliminăndu-se preponderent prin urină. Cea mai mare parte din substanţa  se regăseşte în grăsime şi în muşchi şi ca reziduu minoritar în rinichi şi ficat.
 INDICAŢII TERAPEUTICE:
Produsul Diazinon 60% - concentrat emulsionabil de uz extern, se recomandă pentru controlul şi tratamentul scabiei (sarcoptică, psoroptică, corioptică, demodecică) şi a ectoparazitismului produs de căpuşe, păduchi malofagi și hematofagi, purici şi alte insecte la bovine, ovine, caprine, suine.
ANTIDOT: ATROPINA sau TOXOGONINA, administrate sub supraveghere medicală.
SPECII ŢINTĂ: Bovine, ovine, caprine şi suine.
POSOLOGIE, CALE ŞI MOD DE ADMINISTRARE
Produsul se administrează numai extern, sub formă de tratamente locale, pulverizări sau îmbăieri.
Durata şi frecvenţa aplicării tratamentului depinde de natura parazitului, condiţiile climatice şi gradul de infestare.
Tratamentul antiparazitar se repetă la un interval de 10 – 14 zile în funcţie de specia parazitului şi gradul de infestare. Soluţiile se prepară şi se utilizează în aceeaşi zi.
Bovine:
Pulverizare: 20 ml DIAZINON 60%/ /20 litri apă, diluţie 1:1000, (600 ppm s.a.). Stropirea animalului se face pe toate părţile corpului.
Tratamente locale: 5 ml DIAZINON 60%/ /1 litru apă, diluţie 1:200, (3000 ppm s.a.).
Ovine – caprine:
Baia inițială:10 ml Diazinon 60% la 24 L apă, adică1:2400 (250ppm s.a)
Completarea: 25 ml Diazonon  60% la 20 L apă, adică 1:800 (750 ppm s.a)
Tratament local: 5 ml DIAZINON 60% / 1 litru apă, diluţie 1:200 (3000 ppm s.a.).
Pulverizare: 20 ml DIAZINON 60% / 20 litri apă, diluţie 1:1000 (600 ppm s.a.).
Este importantă  menținerea concentrației soluției pentru îmbăierea în momentul când nivelul acesteia a scăzut cu 10%. Animalele trebuie imersate complet cel puțin o dată. 
Suine:
Pulverizare contra scabiei: 10 ml DIAZINON 60%/ /24 litri apă, diluţie 1:2400 (250 ppm s.a.).
Utilizarea la  adăposturile de animale  200 ml Diazinon 60% în 5 L de apă pentru 100 m², care reprezintă concentrația de 1:25.

CONTRAINDICAŢII, PRECAUŢII ŞI REACŢII ADVERSE
Nu se efectuează tratament cu DIAZINON 60% la păsări şi pisici. Animalele nu se tratează cu DIAZINON 60% pe vreme umedă sau foarte caldă. Nu se aplică tratamentul cu DIAZINON 60% la tineretul bovin sub 8 săptămâni şi la purceii sugari. Nu se îmbăiază oile în primele 14 zile după tundere, animalele debile şi gestante, însetate sau cu plăgi provocate de tuns şi nevindecate. Soluţia de îmbăiere se utilizează doar în ziua preparării după care se goleşte baia şi se spală bine. Nu se vor adăuga la soluţia de îmbăiere, sulfat de cupru sau alţi agenţi de umectare.
În timpul tratamentului cu DIAZINON 60% pot apărea ocazional iritaţii ale pielii, mâncărimi, pielea poate deveni uscată sau pot apărea crăpături ale pielii. Nu se recomandă tratarea animalelor cu boli infecțioase și a animalelor convalescente, gestante (în ultima treime de gestație) și femelele care alăptează și animale cu sensibilitate individuală la diazinon. Animalele prelucrate cu diazinon pot fi  sacrificate pentru carne, nu mai devreme de 14 zi  după tratament. În cazul sacrificării forțate, carnea poate fi utilizată pentru hrănirea carnivorelor sau pentru producerea făinei de carne și oase.
Clasa de pericol III.
Nu se vor face simultan tratamente cu diazinon şi levamisol şi alţi compuşi organofosforici şi nici în următoarele 14 zile de la aplicarea tratamentului. Nu se asociază soluţiile pe bază de diazinon cu substanţe incompatibile ca sulfatul de cupru şi soluţiile acestuia, cu agenţi oxidanţi puternici sau cu acizi tari.
În cazul unei supradozări accidentale pot apărea iritaţii ale pielii, mâncărimi, stări de ameţeală, toropeală. În asemenea situaţii se recomandă scoaterea animalului la aer curat, spălarea pielii cu multă apă şi săpun, iar în cazul în care simptomele persistă trebuie cerut sfatul medicului veterinar.
PRECAUȚII SPECIALE CARE TREBUIE LUATE DE PERSOANA CARE ADMINISTREAZĂ PRODUSUL MEDICINAL VETERINAR LA ANIMALE:
Pe toată durata administrării tratamentului, persoanele care manipulează soluția de DIAZINON, trebuie să poarte echipament de protecție (cizme de cauciuc, mănuși și șorț de cauciuc). Păstrați produsul separat de alimente, băuturi, mîncarea pentru animale. În timpul utilizării este interzis fumatul, băutul și mîncatul.
Evitați contactul cu pielea și ochii. În cazul contactului accidental a concentratului sau amestecul pentru pulverizare cu pielea, spălați imediat zona cu săpun și multă apă, iar hainele de protecție se schimbă imediat. În cazul ingerării accidentale a produsului, consultați de urgență medicul și arătați ambalajului.
TIMP DE AŞTEPTARE
Bovine, ovine, caprine, porcine:
Carne şi organe – 14 zile
Lapte – 3 zile
CONDIŢII DE PĂSTRARE
A se păstra în loc uscat, în ambalajul original, bine închis, la temperatura mai mică de 25°C, protejat de lumina directă, protejat de surse de căldură şi ferit de îngheţ.
NUMAI PENTRU UZ VETERINAR!
A nu se lăsa la îndemîna copiilor  și persoanelor neautorizate!
Produsul este toxic pentru pisici, păsări, pești și albine!
MOD DE PREZENTARE: Flacoane de 10, 50 ml, 100 ml, 1000 ml.
PRODUCĂTOR: Shandong Luxi Animal Medici Share Co., LTD
DISTRIBUITOR: S.A "Farmavet", MD-2059, Republica Moldova, Chișinău, Petricani 198.                     Tel.: 31-7270; 31-72-67; 99-92-89; Fax:31-72-68; 

